cyanic-selkie/wikianc huggingface dataset:
బేసిక్ ఇన్‌స్టింక్ట్
నిర్మాణం
1980ల్లో తయారైన స్క్రీన్‌ప్లేను వేలంపాటలో విపరీతమైన పోటీ మధ్య కరోల్కో పిక్చర్స్ 3 మిలియన్ యు.ఎస్. డాలర్లకు (30 లక్షల డాలర్లు) కొనుక్కుంది. ఫ్లాష్ డాన్స్ (1983), జాగ్డ్ ఎడ్జ్ (1985) వంటి ఎన్నో విజయవంతమైన చిత్రాలకు కథలిచ్చిన ఎస్టెర్హాస్, ఈ చిత్ర కథను 13 రోజుల్లో వ్రాసాడు. ఐతే వర్హోవెన్ కథలో కొన్ని మార్పులడగగా, ఎస్టెర్హాస్ వాటికి ఒప్పుకోలేదు. ముఖ్యంగా ఇద్దరు స్వలింగ సంపర్కులైన స్త్రీల మధ్య శృంగార సన్నివేశాన్ని చేర్చాలన్న ఆలోచనను ఎస్టెర్హాస్ తీవ్రంగా వ్యతిరేకించారు. వర్హోవెన్ పట్టు విడవకపోవడంతో ఎస్టెర్హాస్, అలాగే నిర్మాత అర్విన్ వింక్లర్‌లు చిత్ర నిర్మాణం నుండి తప్పుకున్నారు.
తరువాత కథలో మార్పులు చేసేందుకు గెరి గోల్డ్‌మెన్ నియమించబడ్డారు. వర్హోవెన్ సూచన మేరకు ఆయన కథను నాలుగు సార్లు తిరగవ్రాసారు. నాలుగోసారి వ్రాసినది చుసాక తన ప్రతిపాదనల్లో కథకు కావలసిన నాటకీయత లేదని, అవి మరీ పిచ్చిగా ఉన్నాయనీ వర్హోవెన్ ఒప్పుకున్నారు. ఐదో సారి తిరగవ్రాసి, చిన్నచిన్న మార్పులు చేర్పులతో దాదాపుగా ఎస్టెర్హాస్ మొదట వ్రాసిన కథకే వచ్చారు. తరువాత జో ఎస్టెర్హాస్‌ పేరును చిత్రానికి ఏకైక కథకుడిగా వేసారు.
కారులో వెంబడించే సన్నివేశానికి సిద్ధమయ్యేందుకు డగ్లస్ ఒక నాలుగు రాత్రులు శాన్‌ఫ్రాన్సిస్కోలోని కెర్నీ వీధిలోని మెట్ల మీదకి కారును ఎక్కించారు. డగ్లస్ క్యాథరీన్ ట్రమెల్ పాత్రకు కిమ్ బెసింగర్‌ను సూచించాడు కానీ ఆమె ఈ అవకాశాన్ని నిరాకరించింది. ఆయన సూచించిన ఇతర పేర్లు జూలియా రాబర్ట్స్, గ్రేట స్కక్కి,  మెగ్ రయన్. వీళ్ళందరూ ఈ అవకాశాన్ని నిరాకరించారు. మిషెల్ ఫైఫర్, జీనా డెయ్విస్, ఖెథ్లీన్ టర్నర్, ఖెలి లిన్చ్, ఎలన్ బార్కిన్, మరియెల్ హెమింగ్వెలు నిర్మాతలు ఈ పాత్రకు అడిగిన ఇతర నటిలు. వీరందరూ ఈ అవకాశాన్ని వద్దన్నారు. వర్హోవెన్ డెమీ మూర్‌ను కూడా పరిగణించాడు. ఐతే చివరికి స్టోన్ ఈ పాత్రకు ఎంపికయ్యారు. ఈ చిత్రం తీసే సమయానికి స్టోన్‌కు ఇంకా అంత పేరు లేదు కానీ, ఆవిడ టోటల్ రికాల్‌లో వర్హోవెన్ తో పనిచేసారు. ఆ చిత్రంలో తన పాత్ర చంపబడే ముందు వెంటనే ఆమె భావోద్వేగాల్లో చూపించిన మార్పు, అతన్ని ఆమెను ఎంపిక చేసుకునేలా చేసిందని వర్హోవెన్ అన్నారు. "ఆ మార్పు నన్ను చాలా ఆకర్షించింది. ఆమె కళ్ళల్లోని దుర్మార్గమంతా రెండు సెకెన్లలో ప్రాణం మీద తీపిగా మారిపోయింది." ఆమె పారితోషికం $5,00,000. చిత్ర నిర్మాణ వ్యయంతో పోల్చితే ఇది తక్కువే. మైక్ డగ్లస్ చిత్రంలో ఇంకో పెద్ద నటి ఉండాలని పట్టుబట్టారు‌. ఆయనొక్కరే చిత్రం యొక్క భారాన్ని మోయటానికి సముఖంగా లేరు.
శాన్‌ఫ్రాన్సిస్కోలో చిత్రీకరణకు స్వలింగ సంపర్కుల హక్కుల ఉద్యమకారులు హాజరయ్యారు. శాన్‌ఫ్రాన్సిస్కో పోలీసులు జనాలను అదుపులో ఉంచగా బందోబస్తు మధ్యన చిత్రీకరణ జరిగింది. ఇవికాక చిత్రీకరణ జరిగిన స్థలాల పక్కన నిరసనకారులు "మీకు 49ers ఇష్టమైతే హారన్ కొట్టండి", "మీరు మగాళ్ళని ఇష్టపడే వాళ్ళైతే హారన్ కొట్టండి" అని వ్రాసి ఉన్న సంజ్ఞలు పట్టుకుని నిలబడ్డారు. ఇక చిత్రీకరణ జరుగు చోట్ల కొందరు లేజర్లూ, ఈలలతో చిత్రీకరణకు ఆటంకం కలిగించే ప్రయత్నం చేసారు. పోలీసులు తగిన ఆదేశాలతో చిత్రీకరణ స్థలాల్లో ఉన్నప్పటికీ నిర్మాత ఎలన్ మార్షల్ అరెస్ట్ చేయవలసిన నిరసనకారులను ఒక్కొక్కరినీ తానే స్వయంగా ఎన్నుకున్నారు. ఈ పని వలన తరువాత మార్షల్ సిటిజన్స్ అరెస్ట్‌కు గురయ్యారు కానీ పోలీసుల నుండి పరిణామాలేమీ ఎదుర్కోలేదు.
ఒక సన్నివేశములో స్టోన్ కాలు మీద కాలు వేసుకుంటుండగా ఆమె జననాంగము చిత్రీకరించబడింది. ఆమె పాత్ర లోదుస్తులు వేసుకోలేదన్న విషయం ప్రేక్షకులకు అర్థమవుతుంది కానీ ఇలా నేరుగా చూపించబడుతుందని తాను అనుకోలేదని స్టోన్ తర్వాత అన్నారు. తాను తెల్ల నిక్కరు వేసుకున్నాననీ, కానీ కెమెరా మీదకి ఆ నిక్కర్ వెలుగు కొడుతుండడంతో వెర్హోవెన్ దాన్ని తీసేయమన్నారనీ, తెరపై కేవలం తన నీడ మాత్రమే కనబడుతుందని ఆయన భరోసా ఇచ్చారనీ ఆవిడ ఆరోపించారు. తరువాత స్క్రీనింగ్‌లో అందరితో కలిసి చూస్తునప్పుడే తనకు అసలు విషయం తెలిసిందనీ, వెంటనే వెర్హోవెన్‌ను చెంప మీద కొట్టి, తాను అక్కణ్ణుంచి వెళ్ళిపోయానని కూడా ఆవిడ అన్నారు. వెర్హోవెన్ ఈ ఆరోపణలను ఖండిస్తూ, ఆవిడ అంగం తెరపై కనిపిస్తుందన్న విషయం ఆవిడకి పూర్తిగా తెలియజేయబడ్డదని అన్నారు.
తన పాత్రకీ డగ్లస్‌‌కీ మధ్యన ఉన్న తీవ్రమైన శృంగార సన్నివేశం, తనకు చిత్రీకరణకు ముందు వివరించేటప్పుడు వెర్హోవెన్ ఆ తీవ్రతను బాగా తగ్గించి చెప్పారని జోన్ ట్రిపుల్హార్న్ అన్నారు.
సంగీతం
ఈ చిత్రానికి జెర్రీ గోల్డ్‌స్మిత్ స్వరాలు సమకూర్చారు. ఈ చిత్రానికి గాను ఆయన పేరు ఎకడమీ పురస్కారానికీ, గోల్డెన్ గ్లోబ్ పురస్కారానికీ ప్రతిపాదించబడింది. గోల్డ్‌స్మిత్ మాట్లాడుతూ "నేను చేసిన వాటికి బహుశా అన్నిటికంటే కష్టమైనది బేసిక్ ఇన్‌స్టింక్ట్. విభిన్న పాత్రలు గల ఒక క్లిష్టమైన కథ ఇది. ఇది మర్డర్ మిస్టరీనే కానీ మర్డర్ మిస్టరీ కాదు. దర్శకులు పౌల్ వెర్హోవెన్‌కు నాయిక పాత్ర ఎలా ఉండాలనే దాని పై ఒక స్పష్టత ఉంది. కానీ నాకు ఆ తీరుతెన్నులు ఒక పటాన అర్థం కాలేదు. పౌల్ ప్రోత్సాహం వలనే నేను కూర్చిన అత్యుత్తమ స్వరాల్లో ఇది ఒకటైందని అనుకుంటున్నాను. అసలైన కలిసి పనిచేయడం అంటే అదే."
స్వరాలు మార్చ్ 17, 1992లో విడుదలయ్యాయి. అప్పుడు విడుదల కాని అదనపు స్వరాలనూ, అలాగే విడుదలైన వాటికి ప్రత్యామ్నాయ కూర్పులనూ కలిపి 2004లో ప్రమీథియస్ రికార్డ్స్ వెలువరించింది.
ఎం.పి.ఎ రేటింగ్
ఈ చిత్రానికి "బలమైన హింసా, ప్రేరపిత సన్నివేశాలూ, మాదకద్రవ్యాల వాడకం, భాష"కు గానూ ఆర్ రేటింగ్ ఇవ్వబడింది. మొదట ఎన్.సి-17 రేటింగ్ ఇవ్వబడినప్పటికీ, ఆ రేటింగ్ వలన వ్యాపార విస్తృతి తగ్గుతుంది కనుక, ట్రై స్టార్, కరొల్కో సంస్థలు వెర్హోవెన్ పై ఒత్తిడి తెచ్చాయి. దీనితో అతను 35–40 సెకన్ల సన్నివేశాలు కత్తిరించి, ఆర్ రేటింగ్ తెచ్చాడు‌. ఆయన చేసిన మార్పులను గురించి మార్చ్ 1992లో ద న్యూ యార్క్ టైమ్స్ పత్రికకు ఆయనిలా చెప్పారు: నిజానికి నేనేమీ ఎక్కువగా తీసేయాల్సి రాలేదు. కొన్ని దిశలను మార్చాను. కొంచెం ఏటవాలుగా చూపించి, మరీ నేరుగా కనబడకుండా చేసాను.
థియేటర్లు
మార్చ్ 20, 1992న చిత్రం థియేటర్లలో విడుదలయ్యింది.
ఇతర మాధ్యమాలు
థియేటర్లలో విడుదల తరువాత కత్తిరింపులు లేని రూపంలో అన్‌రేటెడ్‌గా పేర్కొంటూ, 1992లో వీడియో విడుదలైంది. దీని నిడివి 129 నిముషాలు. థియేటర్లలో విడుదలైన ఆర్-రేటెడ్ రూపాన్ని 1997లో డివిడిగా విడుదల చేసారు. 2001లో కత్తిరింపులు లేని రూపంతో పాటు కమిల్ పాల్య వ్యాఖ్యానం, ఇంకా ఒక చిన్న ఐస్ పిక్‌లతో (ప్రతినాయకురాలు వాడిన ఆయుధం) ఒక 'కలెక్టర్స్ ఎడిషన్' విడుదలైంది. 127 నిమిషాల నిడివి ఉన్న ఇది మరలా 2003లో ఒకసారీ, 2006లో ఒకసారీ ఇలా ఇంకో రెండు సార్లు విడుదలైంది.
మార్చ్ 2006లో అన్‌రేటెడ్ వెర్షన్ డివీడిగా పునర్విడుదలయ్యింది. దీన్ని అల్టిమేట్ ఎడిషన్‌గా లేబుల్ చేసినప్పటికీ, డైరెక్టర్స్ కట్ అనే పేరు కూడా వాడబడింది. 2007లో డైరెక్టర్స్ కట్ లేబుల్‌తో బ్లూ-రేలో విడుదలైంది.
అన్‌రేటెడ్ వెర్షన్‌లో అదనంగా ఉన్న సన్నివేశాలు:
దర్శకుని పర్యవేక్షణలో, 2019–20లో, చిత్రం దాని 35mm నెగిటివ్ నుండి 4k లోకి స్టూడియో కెనాల్‌చే రీస్టోర్ చేయబడ్డది. ఈ రిస్టోర్డ్ వెర్షన్ యు.కెలో బ్లూ-రె, డివీడీ, డిజిటల్ డౌన్లోడ్లకు జూన్ 14,2021న విడుదల చేయబడింది. 2021లో ఆస్ట్రేలియాలో జులై 7, న్యూజిలాండ్‌లలో జులై 14న విడుదలకు సిద్ధమవుతున్నది. ఈ విడుదలలో కొత్తగా "బేసిక్ ఇన్‌స్టింక్ట్, సెక్స్, డెత్ & స్టోన్" అనే డాక్యుమెంటరీ కూడా జత చేయబడ్డది.
భారతదేశం
ఈ చిత్రం భారతదేశంలో అంతర్జాలంలో అగస్టు 4, 2020లో విడుదల అయ్యింది. బేసిక్ ఇన్‌స్టింక్ట్ ‌‌తోపాటు డేంజరస్ డిసైర్ అనే పేరు కూడా దీనికి ఇవ్వబడింది. ఖతర్నాక్ చాహత్ అనే పేరుతో హిందీలోకి అనువదించబడింది.
వసూళ్ళు
ఈ చిత్రం మొదటివారంలో $15 మిల్యన్ (అంటే $1.5 కోట్లు) రాగా, ప్రపంచవ్యాప్తంగా $35,29,27,224 ఆర్జించి, 1992లో అత్యధిక వసూళ్ళు రాబట్టిన చిత్రాల్లో నాలుగో స్థానంలో నిలబడింది. ఇటలీలో 155 తెరల్లో ఆడగా మొదటివారంలో గ్రాస్ $5.44 మిల్యన్లు ($54.4 లక్షలు) వసూలు చేసి రికార్డు సృష్టించింది. స్పెయిన్‌లో $21.6 మిల్యన్ ($2.16 కోట్లు) గ్రాస్‌తో హయ్యెస్ట్ గ్రాసింగ్ ఫిల్మ్ ఆఫ్ ఆల్‌టైమ్‌గా నిలిచింది.
విమర్శకుల స్పందన
ఈ చిత్రానికి విమర్శకుల నుండి మిశ్రమ స్పందనలు వచ్చాయి. రొటెన్ టమేటోస్‌లో 70 సమీక్షల ఆధారంగా 56% స్కోరూ, 6.10/10 సగటు రేటింగ్ సాధించగా, దీని ఏకాభిప్రాయం ఇలా ఉంది: "అక్కడక్కడా హిచ్‌కాక్ శైలిని తలపించే బేసిక్ ఇన్‌స్టింక్ట్‌లో షారన్ స్టోన్ ఒక తారగా ఎదిగేందుకు సరిపడా ప్రతిభ కనబర్చారు కానీ, మరీ జుగుప్సాకరంగా, అభ్యంతరకరంగా ఉన్న కథ వలన ఆ నటన వృథా అయ్యింది." మెటాక్రిటిక్‌లో 28 మంది విమర్శకుల సమీక్షల ఆధారంగా చిత్రం యొక్క స్కోర్ 41 గా ఇవ్వబడింది. ఈ స్కోర్ మిశ్రమ సమీక్షలను లేదా ఫర్వాలేదనే ఉద్దేశమిచ్చిన సమీక్షలను సూచిస్తుంది. సినిమాస్కోర్ జరిపిన ప్రేక్షకుల అభిప్రాయ సేకరణలో A+–F మధ్యలో "B+" గ్రేడ్ ఇవ్వబడింది.
ఆస్ట్రేలియా విమర్శకుడు షనన్ జె. హార్వే సండే టైమ్స్ పత్రికకు వ్రాస్తూ ఇలా అన్నారు: "1990ల్లోని అత్యుత్తమ నిర్మాణాల్లో ఒకటైన ఇది, ఏ ఒక్క స్త్రీ వాద ప్రదర్శన చేసినదానికంటే కూడా మహిళా సాధికారికతకు ఎక్కువ చేసింది. స్టోన్, తనను తార స్థాయిని ఇచ్చిన ఈ పాత్రలో వేడి పుట్టించేంత ఆకర్షణీయంగానూ, ఐస్‌ పిక్ అంత చల్లగానూ ఉన్నారు."
చిత్రాన్ని విమర్శించిన వారు చాలా మందే ఉన్నారు. షికాగో సన్-టైమ్స్ విమర్శకులు రోజర్ ఈబర్ట్ నాలుగింటికి రెండు ఇస్తూ, చిత్రాన్ని బాగా తీసారు కానీ చివరి అరగంట నిరాశ పరిచిందని అన్నారు: "ఈ చలనచిత్రం ఒక పదవినోదం లాంటిది. పూరించేవరకు ఆసక్తికరంగా ఉంటుంది. అయిపోయాక మాత్రం ఖాళీలు నిండిపోయిన పనికిరాని చెత్త." షికాగో ట్రిబ్యూన్ విమర్శకులు డేవ్ కెహ్ర్ ఈ చిత్రానికి ప్రతికూల సమీక్షనిస్తూ: "వెర్హోవెన్ చీకటి కోణాన్ని చూపించలేదు, ఊరికే వాడుకున్నారు. రెంటికీ చాలా తేడా ఉంది." అన్నారు.
వివాదాలు
చిత్రంలోని తేటైన శృంగార సన్నివేశాలూ, హింసా; ముఖ్యంగా బలాత్కార సన్నివేశం, వివాదాలను ఆకర్షించాయి. చిత్రీకరణ దశలోనే స్వలింగ సంపర్కుల హక్కుల ఉద్యమకారులు, స్వలింగ సంపర్కులను తప్పుగా చూపించే పోకడను ఈ చిత్రం కూడా అనుసరిస్తోందంటూ తమ నిరసన వ్యక్తం చేసారు. చిత్రం విడుదలైన నాడు రాత్రే స్వలింగ సంపర్క స్త్రీలూ, ద్విలింగ సంపర్కుల ఉద్రమకారుల బృందం 'లేబ్య' సభ్యులు నిరసన వ్యక్తం చేసారు. వేరేవాళ్ళు కూడా జనాల్ని చిత్రానికి వెళ్ళకుండా నిరుత్సాహ పరిచేందుకు థియేటర్ల వద్ద రకరకాల నినాదాలున్న అట్టలతో పడిగాపులు కాసారు. "నా ఐస్‌పిక్‌ను ముద్దాడండి", "హాలీవుడ్ స్వలింగ సంపర్కులపై హింసను ప్రోత్సహిస్తోంది", "క్యాథరిన్ చేసింది!"/ "డబ్బులు మిగుల్చుకోండి—ద్విలిగ సంపర్కురాలు చేసింది."—ఇవి వీరి నినాదాలు. వెర్హోవెన్ బృందాలకు నిరసించే హక్కు ఉందని ఒప్పుకున్నారు కానీ వాళ్ళు ఆటంకపరచడాన్ని తప్పుబడుతూ "మీ గొంతెత్తడం ఫాసిజం కాదు. కుదరదు అంటే ఒప్పుకోకపోవడం—అదీ ఫాసిజం." అన్నారు.
విమర్శకులు రోజర్ ఈబర్ట్ తన సమీక్షలో వివాదాలపై స్పందిస్తూ: "స్వలింగ సంపర్కులను దుర్మార్గులుగా చూపెట్టారనే ఆరోపణ విషయానికి వస్తే, ఈ చిత్రంలో డగ్లస్ మొదలుకొని పరలింగ సంపర్క పాత్రలను కూడా అంతే నీచంగా చూపించారని నిరసనకారులు గమనించాలి. అయినప్పటికీ హాలివుడ్ పట్టువదలకుండా స్వలింగ సంపర్కులను, ముఖ్యంగా స్త్రీలను వంకర బుద్ధులుగా, దుర్మార్గులుగా చూపిస్తోందనే విషయం గమనార్హమే." ప్రముఖ అమెరికా స్త్రీ వాది కమిల్ పాల్యా నిరసనకారులను తప్పు పడుతూ స్టోన్ నటన "ఆడవారు చలనచిత్ర చరిత్రలో కనబర్చిన గొప్ప నటనల్లో ఒకట"నీ, ఆమె పాత్ర "మంచి మోహినీ లాంటి పాత్రల్లో ఒకటి. మోనా లీసానేనేమో అన్నంతగా, ఒక పేగన్ దేవతలాగా ఉంది అది." అనీ పొగిడింది.
పొగ తాగడాన్ని ఆకర్షణీయంగా చూపించినందుకు కూడా చిత్రం విమర్శలనందుకుంది. రచయిత జో ఎస్టెర్హాస్ తరువాతి కాలంలో గొంతు క్యాన్సర్‌తో బాధపడ్డప్పుడు, తన చిత్రాల్లో పొగ తాగడాన్ని ఆకర్షణీయంగా చూపించినందుకు బహిరంగ క్షమాపణలు చెప్పారు.
చిత్ర విడుదల నుండి కూడా, స్టోన్ తాను కాలు మిద కాలు వేసుకుంటుండగా తన జననాంగము కనబడే సన్నివేశంలో, ఆమె అంగము తెరపై కనబడబోతోందనే విషయం తనకు చెప్పకుండా తీసారని చాలా సార్లు ఆరోపించారు. 1998లో ఇన్సైడ్ ద ఏక్టర్స్ సూడియో వారి ముఖాముఖిలో మాట్లాడుతూ, ముందు తాను కోపగించుకున్నా, దర్శకుని నిర్ఢయం సరైనదేనని తరువాత అర్థం చేసుకున్నానన్నారు: "కొన్నాళ్ళు ఆలోచించాను దీని గురించి. నాకు లోలోపల తెలుసు అతను సరిగ్గానే చేసాడని. అది ఉన్నది అన్న విషయమే నాకు అసహ్యం తెప్పించేది. అంతకంటే నేను అసహ్యించుకునేది ఏమిటంటే, ఆ సన్నివేశానికి ఒప్పుకోవాలో వద్దో నిర్ణయించుకునే అవకాశమివ్వకుండా అతను నా నుండి ఆ సన్నివేశాన్ని దోచుకున్నాడన్నది. కానీ అతను సరిగ్గానే చేసాడు." 2001లో తన స్వానుభవ చరిత్రలో కూడా ఈవిడ సన్నివేశంపై వెర్హోవెన్ తనని తప్పుదారి పట్టించారనీ, కానీ ఆమె అతనిపై ఎలాంటి చట్టపరమైన చర్యలు తీసుకోకుండా వదిలేసానని ఆరోపించారు. దీని పై వెర్హోవెన్ స్పందిస్తూ అది అసాధ్యమనీ, తాము ఏమి చేస్తున్నదీ ఆమెకు పూర్తిగా తెలుసుననీ" అన్నారు. ఆ సన్నివేశ విషయంలో పూర్తిగా విభిన్న కథనాలు ఉన్నప్పటికీ, ఆయన స్టోన్ నటనను పొగిడి, తమిద్దరికీ సత్సంబంధాలున్నాయని పేర్కొన్నారు.
పురస్కారాలు
ఈ చిత్రానికి 1992 కేన్స్ ఫిల్మ్ ఫెస్టివల్‌లో చోటు దొరికింది.
వెలుపలి లంకెలు
వర్గం:1992 సినిమాలు వర్గం:అమెరికన్ చలనచిత్రాలు వర్గం:ఆంగ్ల భాషా చలనచిత్రాలు వర్గం:హాలీవుడ్ చిత్రాలు
సిమ్రన్ పరింజా(నటి)
సిమ్రన్ పరింజా ఒక భారతీయ చలన చిత్ర, బుల్లితెర నటి. ఆమె హిందీ దారావాహికల్లో నటించింది. ఆమె నిఖిల్ సిద్ధార్థ్ సరసన కిరాక్‌ పార్టీ చిత్రంలో నటించి విమర్శకుల ప్రశంసలు అందుకుంది.
References
వర్గం:జీవిస్తున్న_ప్రజలు వర్గం:తెలుగు_సినిమా_నటీమణులు
నర్సాపురం రెవెన్యూ డివిజను
నర్సాపురం రెవెన్యూ డివిజను,  పశ్చిమ గోదావరిజిల్లాకు చెందిన ఆదాయ పరిపాలనా విభాగం. ఈ పరిపాలన విభాగం కింద 10 మండలాలు ఉన్నాయి. నర్సాపురం నగరంలో ఈ విభాగం ప్రధాన కార్యాలయం ఉంది.
చరిత్ర
2022 ఏప్రిల్ 4 న జిల్లాల పునర్వ్యవస్థీకరణ జరిగిన తరువాత దీని పరిధిలో 12 మండలాలు 10కి తగ్గాయి.
వెలుపలి లంకెలు
వర్గం:పశ్చిమగోదావరి జిల్లా రెవెన్యూ డివిజన్లు
సత్యసాయి అవతార వైభవం
భగవాన్ శ్రీ సత్యసాయి బాబా గారిని కోందరు దైవాంశ సంభూతునిగా, కొందరు మహాయోగిగాను, కోందరు శక్తులు కలిగిన అవతార పురుషునిగాను, మంచి మనిషిగాను మహాను భావునిగాను, తలచి పూజిస్తున్నారు, సేవిస్తూ వచ్చారు. ఎవరెన్ని విధాలుగా కొలిచినా భక్తులమైన మాకు ఆయన సర్వదేవతాతీత స్వరూపుడైన భగవంతుడే!
భగవంతుడైనా సరే మానవాకారము ధరించిన పిమ్మట తాను సృష్టించిన ప్రకృతి ననుసరించి, సహజ మానవులవలె, ధర్మబద్దమైన జీవనము గడపక తప్పదు, అలాంటిదే శ్రీ సత్యసాయి బాబా వారి అవతారము ! దుర్మార్గులుగా వుండే మానవులను సన్మార్గుగా మార్చుటకు, రాముడు, కృష్ణుడు, మహావిష్ణు, మొదలైన అవతారములవలె ఆయుధాలు ధరింపకుండా ప్రేమ అనే దివ్యాయుధముతో మానవాళిని ఉద్దరింపగ వచ్చిన మహితోన్నత పరి పూర్ణ అవతారమే ఈ సత్యాసాయి బాబా.
స్వామి! తన దివ్యోపన్యాసాలలో కోట్లమందిని మార్చగలిగారు. ఈనాడు సత్యసాయి సంస్దలు ప్రపంచ వ్యాప్తంగా ఉన్నాయి. అందే దానికి కారణం స్వామి ప్రేమతత్వము, సేవా తత్పరతే! చెపటమేగాక చేసి చూపించటము స్వామి వారి ప్రత్యేక లక్షణముగా విరాజిల్లింది, తద్వారా కోట్లాది భక్తులను జనులను స్వామి ఆకర్షించగలిగారు! [స్వామి చాలా సార్లు తన ప్రసంగాల్లో చెప్పారు: "ప్రపంచనలుమూలలా ఇన్ని కోట్ల మంది ప్రశాంతి నిలయానికి వస్తున్నారు, వారెవరికీ నేను ఎటువంటి ఇన్విటేషాన్ష్ పంపలేదు కేవలం ప్రేమ ద్వారా వారు వస్తున్నారు" అని తెలిపేవారు]
ప్రేమ సేవలతో ముక్తిని, భగవంతుని అనుగ్రహాన్ని పోందవచ్చును అని స్వామి ఎన్నోసార్లు చెప్పారు: [మనము అందరినీ అన్నివేళలా, అన్నివిధాలుగా సంతృప్తి పరచలేము, ఆనందపరచలేము, కనీసం ఎదుటివ్యాక్తితో మాట్లాడేటప్పుడన్నా ప్రేమగా, మృదువుగా మాట్లాడు అని స్వామి చెప్పేవారు] ఈ ప్రేమ - సేవలు మాచేత ఆచరింపజేసిన సత్యసాయికి మా హృదయ పూర్వక కృతజ్ఞతలు, భక్తులమైన మాకు, మరెందరికో ప్రశాంతినిలయంలో ఎన్నోసార్లు శ్రీ సత్యసాయి సమక్షంలో సేవలు చేసే భాగ్యాన్ని కలిగించిన స్వమికి జన్మ జన్మలకు రుణపడి వుంటాము!
స్వామి నెలకొల్పిన సూపర్ స్పెషాలిటీ ఉచిత వైద్యశాల, ఉచిత విద్యా సంస్దలు, ఉచిత సంగీత కళాశాల/విశ్వవిధ్యాలయం, ఉచిత మంచినీటి సరఫరా ప్రాజెక్టులు, ఇవన్నీ స్వామి చేసిన సేవలకు తార్కాణాలు ! పపంచములోనే మేటి సంస్దలుగా ఇవి గౌరవ సత్కారాన్ని పొందాయి. ఒక రూపాయి పెట్టుబడికి వేల రూపాయలు ఆశించే ఈ కలియుగంలో ఉచిత సేవలు ఆందించిన ఘనత, గొప్పతనము, ధాతృత్వము, త్యాగశీలము సత్యయసాయికే దక్కుతుంది.
ఇక అద్భుతాల విషయానికొస్తే, ప్రశాంతి నిలయం అసంఖ్యాకమైన మహిమలకు పుట్టినిల్లు, అక్కడేగాక ప్రపంచంలోని సత్యసాయి సేవా సంస్దలలో, ఆయన్ని నమ్ముకున్న భక్తకోటి కుటుంబాలలో, ఆయన చూపిన మహిమలు, లీలలు, కోకొల్లల్లు. కళ్ళెదురుగా కొన్ని వేలమంది భక్తులు చూస్తుండగా మనుషుల రోగాల్ని నయంచేయడం, వికలాంగులను ఉద్దరించదడం, అనుకున్నది క్షణాలలో సృష్టించడం, బాధలను హరించడం, పరోక్షంగా కూడా భక్తులను భాధలనుండి, ఆపదలనుండి ఎప్పుడూ కాపాడటం ఆయనఖకు సర్వసాధారణం.
[స్వామి పలుకులు:- "బంగారూ మీ జీవితాలు నాముందు తెరచిన పుస్తకాలే."]
ఈనాడు స్వామి బాటలో సాయి మార్గంలో, సాయి వచనములను అనుసరింస్తూ భక్తులైతేనేమి, ప్రజలైతేనేమి, ఏకంగా ప్రపంచమే చలించి కొన్ని కోట్ల మంది భక్తులు తమ తమ జీవితాలను శ్రీ సత్యసేవా సంస్దల ద్వారా నైతే నేమి, వ్యక్తిగతంగా నైతేనేమి తమతమ జీవితాలను సన్మార్గంలో ప్రవేశపెట్టి, వారి వారి జన్మలను సార్థకత గావించే నిమిత్తం కృషి సల్పుతున్నారు, సఫలీకృతులవుతున్నారు ! ఇదంతా సత్యసాయి అవతార వైభవమే తప్ప మరొకటికాదు!
ప్రపంచంలో మూలమూలలా ఆధ్యాత్మిక విప్లవం తెప్పించి భక్తుల హృదయాలలో భక్తిరసం నింపిన సత్యసాయి సాక్షాత్తు మహితోన్నత చరితుడే! [స్వామి చాలా సార్లు ప్రబోధించారు "భగవంతునికి యేదీ అసాధ్యంకాదు, భూమిని ఆకాసశంగాను, ఆకాశాన్ని భూమిగానూ మార్చవచ్చును అని"]
అలా భక్తకోటి హృదయాలలో శ్వాశ్వత నివాసాన్ని యేతర్పరచుకొన్న శ్రీ భగవాన్ సత్యసాయి బాబా వారు దేహాన్ని చాలించాల్సివచ్చి, అవతార సమాప్తం చేయడం జరిగింది. [స్వామి వచనం:- "దేహము కనులక లేప్పదెప్పుడునూ, కానీ దేహి సారామయుడు"] భగవంతుడైనా సరే మానవ ఆకారము ధరించిన పిమ్మట ఆ అవరతార లక్ష్యములు, ఉద్దేశము, నెరవేరిన తక్షణం దేహము వీడక తప్పదు, ఇందులో ఆశ్చర్యమేమీ లేదు.
కృష్ణుడు, రాముడు, షిరిడీసాయిబాబా మొదలైన భగవంతుని అవతారాలన్నీ సమాప్తి గావించడం మనకు తెలుసును, అలాంటిదే భగవాన్ శ్రీ సత్యసాయి బాబా వారి విషయాల్లోనూ జరిగింది. 'మనము ఒకటి తలిస్తే భగవంతుడు ఇంకొకటి తలుస్తాడు అన్నట్లు' ఇంకా 11 ఏన్డ్లు స్వామి అవతారముంది అని నమ్మిన భక్తకోటికి భరించలేని దుఖ:మే. ఏది ఏమైనా భగవంతుని సంకల్పం ప్రకారం సర్వ కర్మలు, సర్వ ధర్మాలు, ఈ సృష్టి సైతం నడుస్తుందని ప్రతి ఒక్కరూ గుర్తించాలి ! దేహము వీడినా భగవంతుడు ఆత్మరీతిగా ఈ విశ్వమంతా వ్యాపించి వున్నాడు కనుక ఏ భగవన్నామము ఉచ్చరించినా ఆయనకి చేరిపోతుంది. ఈ భూమిపై మనుష్యులను ఉద్దరించడానికి భవంతుడు అనేక అవతారాలను ధరించాడు, ఎన్నో బోధనలు చేసారు, కాలక్రమంలో అవతారాన్ని చాలిస్తూ వస్తూనే ఉన్నారు. ఇప్పూడు మన తక్షణ కర్తవ్యం ఏమిటంటే భవాన్ బాబా వారి దివ్య సందేశాలను, ఉపన్యాసాలను మాటలను, అనుసరించడం! తద్వారా మన జీవితాలను సార్థకత చేసుకొని భక్తి ద్వారా ముక్తిని పొందడమే మన ధ్యేయంగా కావలెను. ఇదే జీవిత పరమావధి! [స్వామి వచనం:-My life is my message]
శ్రీ సత్యసాయి బాబా వారి బాల్యవిషేషములు
భగవాన్ బాబా వారు చిన్నతనము నుండే ఎన్నో మహిమలను, లీలను చూపిస్తూ వుండేవారూ! కాని నారాయణుడే నరుడుగా భక్తకోటిని ఉద్దరించుటకు ప్రేమ స్వరూపుడై అవతరించాడని ప్రజలు, బంధువులు, కనుగొనలేక పోయారు.
ఒకసారి స్వామి తోటి పిల్లలతో కలసి కోండమీది చింతచెట్టు వద్దకు ఆడుకునేందుకు వెళ్ళారు, అప్పుడాయనకు తొమ్మిది సవత్సరములు మాత్రమే, అంతట భగవాన్ బాబా వారు ఆ చింతచెట్టు నుండి కోరిన ఫలములని పిల్లలకు అందించేవారు, కాని వారు పసిపిల్లలు గనుక స్వామి లీలలు అర్దచేసుకోలేక, కేవలం ఆశ్చర్యాన్ని వెళ్ళబుచ్చేవాళ్ళు! ఖాళీ సంచి నుండి ఎవరికి ఏమి కావాలంటే అది షృష్టించి ఇచ్చేవారు.
స్వామి వారి ఇంటిలోనున్న సంగీత వాయిధ్య పరికరములు (తబలా, వీణ, మృదంగం) వాటంతట అవే మ్రోగేవి, ఇది గమనించిన సిద్దాంతి, ఈ ఇంటిలో దైవాంస సంభూతుడు జన్మీచబోతున్నాడు అని వారికి చెప్పాడు. స్వామి జన్మించిన వెంటనే ఒక నాగుపాము వచ్చి స్వామివారి శిరస్సు వద్ద పడగ విప్పివుండగా జనులన్తా చూసి ఆశ్చర్యపోయారు! అలా అంచలంచలుగా స్వామి తన దివ్య అవతార వైభవమును ప్రకటిస్తూ వచ్చారు! శ్రీ భగవాన్ బాబా వారి అన్నగారి పేరు శ్రీ శేషమరాజు, ఇతనికి స్వామిని అప్పగించి విద్యాబుద్ధులు నేర్పించవలసిందిగా బాబా గారి తల్లి శ్రీమతి ఈశ్వరమ్మగారు చెప్పారు, తల్లి మాటలననుసరించి స్వామిని చదివించేందుకు శేషమరాజు గారు వాళ్ళ ఇంటికి తోడ్కొని పోయారు, ఈ విషయాన్ని బాబావారు స్వయంగా తానే ఇలా సెలవిచ్ఛారు, "మా అమ్మ గారు పాపం నన్ను మా అన్నయ్యకు అప్పగించి, 'నాయనా శేషమరాజూ.. 'రాజు' చిన్నవాడు ఇక్కాడ చదువుకొనే వసతి లేదు గనుక నీ దగ్గర చదివించి, వీన్ని ఒకదారిలో పెట్టు నాయనా అని చెప్పింది. అంతట మా అన్న గారు "అలాగే అమ్మ, 'రాజు'ని తప్పకుండా దారిలో పెడతాను అని మాటయిచ్చి చివరకు నన్ను చూడతటానికి వచ్చిన భక్తులను దారిలో పెదట్టసాగాడు" ఇలా తన బాల్య విషేషాలను చమత్కరించారు.
పాఠశాలలోని పిల్లలందరికీ చాలమంది ఉపాధ్యాయులకూ "రాజు.." అంటే ఎంతో ప్రేమాభిమానాలు. ఒకసారి క్లాస్టీచరు స్వామి హోమ్ వర్క్ చేయలేదన్న కోపంతో స్వామిని బెంచీ మీద నిలబడవలసిందిగా ఆఘ్నాపించాడు, ఆ క్లాసు ముగిసి స్కూలు గంట మ్రోగినది, తరువాతి క్లాసు యొక్క మాస్టరుగారు కూడా వచ్చారు కానీ స్వామికి షిక్ష విధించిన మాస్టరు మాత్రం అలానే బెన్ఛికి అతుక్కొన్ని పోయారు, తిరిగి స్వామి వారు కూర్ఛున్నాక గాని ఆయనను తన కుర్జీ వదలలేదు. ఈ పాఠశాలలోని ఒక మహ్హమ్మదీయ మాష్టరు గారు స్వామికి భక్తునిగా మారి సేవించుకొన్నారు.
శ్రీ భగవాన్ బాబా వారు అహింసను బాల్యం నుండే ప్రబోధించారు, అమ్మవారికి బలిచ్చుటకు తీసుకునిపోయే మూగ ప్రాణులను బలిగావించకుండా అడ్డు పది జనులకు హితభోధలుచేసేవారు, జీవరాసుల యందుండే ఆత్మా ఒక్క్టే అని నిరూపించేవారు.
స్వామి తల్లిగారైన శ్రీమతి ఈశ్వరమ్మ గారు తన కుమారుడైన సత్యనారాయణరాజు గారిని భగవంతుని అవతారముగా గ్రహించి ఒరేయ్..., అని పిలవడం మానేసారు, కానీ స్వామివారి తండ్రిగారైన శ్రీ పెద్దవెంకమ్మరాజు గారు మాత్రం తన కుమారుని భగవంతునిగా నమ్మేవారు కాదు పైగా తన కుమారుడు వింతలు, విడ్డూరాలు చేస్తున్నాడు అని నమ్మి కదరిలోని నరసింహస్వామి గుడి వద్దకు బాబాగారిని పిలుచుకొని వెళ్ళి, ఒక భూత వైద్యుని పిలిపించారు. స్వామికి దెయ్యం పట్టివున్నదని దాన్ని వదిలింఛమని ఆ భూత వైద్యుని ప్రార్థించారు. భూత వైద్యుడు స్వామిని చిత్రహింశలకు గురిచేసాడు, స్వామి కురులనుకత్తరించి గుండు గీయించాడు, కత్తితో నాలుకపైన నాలుగు గాయాలు చేసి ఆ గాయంపై మిరపపొడిని జల్లి నిమ్మకాయ రసాన్నిపోసాడు (ఈ గాయాలు భక్తులకు కనపడనీయకుండా స్వామివారు తన ఉంగరాల కురులను అలాగే పెంచసాగారు) అంతట ఆ భూతవైద్యుడు నీవు ఎవరో చెప్పు అని స్వామిని నిలదీయగా అప్పుడు స్వామి "నేను సాయిబాబాను" అని కదిరి నరసింహస్వామి గుడి వద్ద ప్రకటించారు. ఆ భూరత వైద్యుడు రుజువు కోరగా బాబాగారు తన దగ్గరలో ఒక పల్లెంపై ఉన్న మల్లెపూలను తీసుకొని విసి పారేయగా అవి సాయిబాబా అని పిలిచాయి.
భగవాన్ బాబా వారు ఐదవతరగథి చదువుతున్నపుడు, ఒక రోజు పాఠశాలనుండి ఇంటికి వచ్చి తన వదిన గారితో నాకు ఇంక మీతో ఋణం తీరిపోయింది, నా భక్తులు నా కోసం ఎదురు చూస్తున్నారు, అని పుస్తకాలను పారవేసి ఇంటినుండి కట్టు బట్టలతో బయటకు వచ్చేశారు. అలా వచ్చిన స్వామి తన పదునాలుగవ సంవత్సరంలో గారి తోటలో ఒక బల్ల మీద కూర్చొని "మానస భజరే గురు చరణం దుస్తరభవసాగరతరణం" అనే పాటతో, నామ సంకీర్తనతో తన అవతార ప్రకటన గావించారు, శ్రీ సత్యసాయి సేవా సంస్దలు ఇప్పటికీ విశ్వవ్యాప్తంగాని జరుపుకొంట్టున్నారు చేసుకొంటున్నారు, అది న వస్తుంది.
పుటపర్తిలోని ఆంజనేయస్వామి ఆలయములో స్వామి వారి బాల్యమున తనమిత్రులతో కలసి అక్క్డ ఆడుకొనుటకు వెళ్తూ వుండేవారు, ఆక్రమంలో తోటి పిల్లలు ఆ హనుమంతుడి విగ్రహమునకు ప్రదక్షణ చేస్తూ స్వామి వారిని కూడా బలవంత పెట్టి ప్రదక్షిణ చేయించే సరికి వెంటానే అక్కడికి పెద్ద కోతి ఒకతటి వచ్చి స్వామి వారి పాదాలకు నమస్కరించి ఇలా అంది "స్వామి మీరేన్టి నాకు ప్రదక్షణ చేయదడమేమిటి అని ప్రార్దించి" అంతర్దానమైంది. ఇప్పటికీ మనము ఈ ప్రదేశాన్ని పుట్టపర్తిలో చూడవచ్చును.
స్వామి వారి తల్లి గారైన శ్రీమతి ఈశ్వరమ్మ గారు స్వామిని మూడు కోరికలు కోరారు, అవి:- 1. పుట్టపర్తి, అనంతపురం జిల్లా వాసులకు నీటి కొరతను తగ్గించడం. 2. ఒక మంచి ఆసుపత్రిని నిర్మించడం. 3. పిల్లలకు విద్యాబోధన నిమిత్తం ఒక పాఠశాలను నిర్మించటం. వీటికి వేయిరెత్లతో తన తల్లి కోర్కెను సాయి తీర్ఛి "మాతృదేవోభవ" అన్న వాక్కునకు అర్ధము చెప్పారు.
స్వామి ప్రభోదించిన సూక్తులు
స్వమత సమన్వయమే సాయి మతము సత్యమే నా ప్రచారము ధర్మమే నా ఆచారము శాంతియే నా స్వరూపము ....బాబా
షేక్ సిద్దార్ధబక్ష్
హేతువాది. చీరాల స్వస్థలం. అసలు పేరు అల్లాబక్ష్. ఇతడు 1948 మే 3వ తేదీన జన్మించాడు. ఇతనిది మతాంతర వివాహం. భార్య కె. విజయలక్ష్మిచేత పి.హెచ్.డి.చేయించాడు. ఆవిడే విజయాబక్ష్ గా ప్రసిద్ధి. రాజమండ్రిలో తెలుగు లెక్చరర్. హేతువాదం అంశం మీద ఈమె పి.హెచ్.డి.పొందింది. మండపేట లో రెసిడెన్షియల్ స్కూల్ నడుపుతున్నాడు. రాష్ట్ర హేతువాద సంఘానికి ప్రధాన కార్యదర్శిగా పనిచేశాడు.
వర్గం:ప్రకాశం జిల్లా హేతువాదులు వర్గం:1948 జననాలు వర్గం:జీవిస్తున్న ప్రజలు
చైనీస్ వికీపీడియా
చైనీస్ వికీపీడియా (Chinese Wikipedia) (చైనీస్ లో: 中文維基百科 / 中文维基百科) అనేది వికీపీడియా యొక్క చైనీస్ భాష ఎడిషన్. ఈ ఎడిషన్ అక్టోబర్ 24, 2002 లో ప్రారంభమైంది. చైనీస్ వికీపీడియా సరళీకృత చైనీస్, సాంప్రదాయ చైనీస్ స్క్రిప్ట్ రెండింటిలో అనేక విభిన్న స్క్రిప్ట్ లలో అదే వ్యాసం చూపవచ్చు. ఇది వ్యాసాల యొక్క గణాంకాల ఆధారంగా 15 వ అతిపెద్ద ఎడిషన్. 2016 జూలై 14 నాటికి, ఇది 8,89,003 వ్యాసాలను కలిగివున్నది.
మూలాలు
వర్గం:వికీపీడియా
కొవ్వూరు రెవెన్యూ డివిజను
కొవ్వూరు రెవెన్యూ డివిజను, తూర్పు గోదావరి జిల్లాకు చెందిన ఆదాయ పరిపాలనా విభాగం. కొవ్వూరు నగరంలో ఈ విభాగం ప్రధాన కార్యాలయం ఉంది.
చరిత్ర
ఈ పరిపాలన విభాగం కింద 2022 ఏప్రిల్ 4 కు ముందు, ఉమ్మడి పశ్చిమ గోదావరి జిల్లా లో భాగంగా 12 మండలాలు ఉండేయి.
వెలుపలి లంకెలు
వర్గం:తూర్పు గోదావరి జిల్లా రెవెన్యూ డివిజన్లు
నల్లప్పగారి వెంకటేగౌడ
నల్లప్పగారి వెంకటేగౌడ ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో పలమనేరు నియోజవర్గం నుండి ఎమ్మెల్యేగా గెలిచాడు.
జననం, విద్యాభాస్యం
ఎన్ వెంకటే గౌడ 1976లో ఆంధ్రప్రదేశ్ రాష్ట్రం, చిత్తూరు జిల్లా, వెంకటగిరి కోట మండలం,  తోటకనుమ గ్రామంలో జన్మించాడు. ఆయన వెంకటగిరి కోట లోని ప్రభుత్వ పాఠశాల్లో తోమిదో తరగతి వరకు చదివాడు.
రాజకీయ జీవితం
ఎన్ వెంకటే గౌడ వైఎసార్ కాంగ్రెస్ పార్టీ ద్వారా రాజకీయాల్లోకి వచ్చి ఎన్.వి.జి ట్రస్ట్ పేరిట పలమనేరు నియోజవర్గంలో పలు సేవా కార్యక్రమాలు నిర్వహించి 2019లో అసెంబ్లీ ఎన్నికల్లో పలమనేరు నియోజవర్గం నుండి తెలుగుదేశం పార్టీ తరపున పోటీ చేసి తన సమీప ప్రత్యర్థి టీడీపీ అభ్యర్థి ఎన్. అమర్‌నాథ్ రెడ్డి పై 31616 ఓట్ల గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
మూలాలు
వర్గం:ఆంధ్రప్రదేశ్ శాసన సభ్యులు (2019) వర్గం:వై.యస్.ఆర్. కాంగ్రెస్ పార్టీ రాజకీయ నాయకులు వర్గం:చిత్తూరు జిల్లా నుండి ఎన్నికైన శాసన సభ్యులు వర్గం:చిత్తూరు జిల్లా రాజకీయ నాయకులు వర్గం:చిత్తూరు జిల్లా వ్యక్తులు
ఆకివీడు నగరపంచాయితీ
ఆకివీడు నగరపంచాయితీ, ఆంధ్రప్రదేశ్ రాష్ట్రం, పశ్చిమ గోదావరిజిల్లాకు చెందిన మున్సిపాలిటీ. ఈ పురపాలక సంఘం నరసాపురం లోకసభ నియోజకవర్గం లోని, ఉండి శాసనసభ నియోజకవర్గం పరిధికి చెందిన పురపాలక సంఘం.ఇది నరసాపురం రెవెన్యూ డివిజన్ పరిధికి చెందినది.
చరిత్ర
ఆకివీడు, ఆంధ్రప్రదేశ్ రాష్ట్రం లోని పశ్చిమ గోదావరి జిల్లాకు చెందిన నగర పంచాయతీ. ఇది సమీప పట్టణమైన ఏలూరు నుండి 49 కి.మీ. దూరంలో ఉంది. ఈ నగర పంచాయతీ 2021 లో 20 వార్డులతో ఏర్పాటు చేశారు.
భౌగోళికం
ఆకివీడు నగరపంచాయితీ16.6°N, 81.3833°W అక్షాంశాలు రేఖాంశాల మధ్య ఉంది.ఇది సమీప పట్టణమైన భీమవరం నుండి 18 కి. మీ. దూరంలోను, సముద్ర తీరానికి సుమారు 20 కిలోమీటర్ల దూరంలో ఉంది. రాష్ట్ర రాజధాని అమరావతి నుండి 122 కిలోమీటర్ల దూరంలో ఉంది.
జనాభా గణాంకాలు
2011 భారత జనగణన గణాంకాల ప్రకారం ఈ 20,869 ఇళ్లతో, మొత్తం జనాభా 73,889. అందులో పురుషులు 36778, స్త్రీలు 37,111 మంది ఉన్నారు.అక్షరాస్యత కలిగిన వారు 47,757 సగటు అక్షరాస్యత 71.57%, వీరిలో 24,953 మంది పురుషులు, 22,804 మంది స్త్రీలు ఉన్నారు.
పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 20 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. వీరు ఎన్నికైననాటినుండి నుండి ఐదు సంవత్సరాలు పదవిలో కొనసాగుతారు.
త్వమేవాహం
త్వమేవాహం  "ఆరుద్ర" కలం పేరుతో భాగవతుల సదాశివశంకర శాస్త్రి రాసిన కావ్యం. ఈ రచన తెలంగాణాలో నిజాం నిరంకుశత్వానికి అద్దంపడుతుంది. "త్వమేవాహం" అనగా ” నువ్వే నేను, నేనే నువ్వు” అని అర్థం. ఆధునిక మహా కావ్య త్రయం లో త్వమేవాహం ఒకటి. ఇది 1948లో రాసిన కావ్యం. మృత్యువు ఒక వ్యక్తితో నువ్వే నేను  అంటుంది. ఒకచోట రచయిత సమాజంలోని ఘటనలను, దృక్పధాలను ఊహాజనితమైన గడియారంతో పోలుస్తాడు.
నేపథ్యం
1940 దశకంలో తెలంగాణాలో రజాకార్ల ఆకృత్యాలకు బలైపోయిన మహిళల దుస్థితి గురించి కృష్ణ పత్రికలో ప్రచురితమైన వ్యాసాన్ని చదివిన ఆరుద్ర అప్పట్లో చలించిపోయాడు. తెలంగాణాలో రజాకార్లు చేస్తున్న ఆకృత్యాలపై గుండెల్లో పుట్టిన తన ఆవేదనను ఈ కావ్యరూపంలో మలిచాడు. ఈ రచన తెలంగాణాలో నిజాం నిరంకుశత్వానికి అద్దంపడుతుంది. రజాకార్ల ఆకృత్యాలపై రచించిన ఈ "త్వమేవాహం" అనే కావ్యం ఎందరో తెలంగాణావాదులకు స్ఫూర్తినిచ్చింది. తెలంగాణా సాయుధ పోరాటం నేపథ్యంలో వచ్చిన ముఖ్య రచనలలో ఒకటిగా అది నిలిచింది. ఈ కావ్యాన్ని చదివి "నేనిక పద్యాలు రాయకపోయినా ఫరవాలేదు" అని మహాకవి శ్రీశ్రీ అంతటి గొప్ప కవి నుండి ప్రశంసలందుకున్నారంటే ఆ రచన ఎంత ఉన్నతమైందో అర్థం చేసుకోవచ్చు.
సాహిత్యలోకంలో ప్రభంజనంలా దూసుకొచ్చిన ఈ ఈ కావ్యానికి 'తెలంగాణ' అనే శీర్షికను పెట్టాలనుకున్నాడు. అయితే శ్రీశ్రీ ఆ విషయం తెలుసుకొని... ఏనుగుమీద ఏనుగు అని పేరు రాస్తే ఎట్లా ఉంటుందో, ఈ పుస్తకానికి తెలంగాణ అని పేరు పెడితే అట్లాగే ఉంటుంది అని చమత్కరించారట. అప్పుడు 'త్వమేవాహం' అని శీర్షికగా పెట్టారు. శ్రీశ్రీ దానికి టిప్పణి రాస్తూ దానికి “త్వమేవాహం” అనే పేరు సార్ధకంగా ఉంటుందని సూచించారు.
నిజాం నిరంకుశత్వాన్ని నిర్భయం గా ప్రత్యక్షర శిల్పం గా మలిచాడు. అయితే దీనికి టీకా ,టిప్పణి ఉంటేనే చదువరులకు అర్థం అవుతుంది. .అందుకే మొదటి ప్రచురణ జన రంజకం కాలేదు .తర్వాత దాశరధి తో చక్కని ఉపోద్ఘాతం రాయించి ప్రచురించాడు. అతడు నిజం గా ఆరుద్ర హృదయాన్ని అద్భుతం గా ఆవిష్క రించాడు. .అప్పటి నుంచే త్వమేవాహం  చదువరుల హస్తాలను ,మస్తకాలను   అలంకరించింది. హరీంద్రనాథ ఛటోపాధ్యాయ   రాసిన ”తెలంగాణా విప్లవ గాధలు ”     ఆరుద్ర త్వమేవాహం కు ప్రేరణ. దీన్ని ఆరు కధలుగా కూర్చి కదా కావ్యం చేశాడు .ఈ ప్రక్రియ లో ఇదే మొదటిది.
లఘు టిప్పణి - శ్రీశ్రీ
ఈ పుస్తకం యొక్క టిప్పణిలో శ్రీశ్రీ "తెలంగాణ విప్లవం త్వమేవాహం రచనక్ ప్రొద్భలం నిస్సందేహంగా రేపు ఏర్పడబోతున్న సామ్యవాద వ్యవస్థకు త్వమేవాహం  పునాది." అని రాసాడు. ఇది తెలంగాణ కావ్యమని రచయిత ఎక్కడా చెప్పలేదు. కానీ కావ్యం నిండా ఈ విషయం తెలుసుకోవడానికి ఎన్నో అవకాశాలిచ్చాడు. ఈ కావ్యానికి కాలమే ప్రధాన వస్తువు.
మూలాలు
వర్గం:ఆరుద్ర రచనలు
పాపిశెట్టి పల్లె
పాపిశెట్టి పల్లె చిత్తూరు జిల్లా, గుడిపాల మండలానికి చెందిన రెవెన్యూయేతర గ్రామం
స్లీప్ అప్నియా
స్లీప్ అప్నియా ఒక నిద్రకి సంబంధించిన రుగ్మత. ఇది కలిగి ఉన్న వ్యక్తికి నిద్రపోతున్నప్పుడు శ్వాసలో అంతరాయాలు కలగడం లేదా ఊపిరి లోతుగా తీసుకోలేక పోవడం జరుగుతుంది శ్వాసలో విరామం కొన్ని సెకన్ల నుండి కొన్ని నిమిషాల వరకు ఉంటుంది. ఇలా రాత్రిలో చాలా సార్లు జరుగవచ్చు. సాధారణంగా ఈ రుగ్మత వున్నవారు పెద్దగా గురక పెడతారు. శ్వాస పున ప్రారంభం ఐనప్పుడు ఉక్కిరిబిక్కిరి అయ్యి వింతశబ్దాలు రావడం జరుగుతుంది. ఈ రుగ్మత సాధారణ నిద్రకు అంతరాయం కలిగిస్తుంది కాబట్టి, దీనివల్ల ప్రభావితమైన వారు పగలు నిద్రగా వుంటారు లేదా అలసటగా ఉంటారు. పిల్లలలో ఇది హైపర్యాక్టివిటీ కలిగిస్తుంది తద్వారా బడిలో సమస్యలకు దారి తీస్తుంది.
స్లీప్ అప్నియా మూడు రకాలు. 1. అబ్స్ట్రక్టివ్ స్లీప్ అప్నియా (OSA) - దీనికి ముఖ్య కారణం ఎగువ శ్వాసపథము అణిగిపోయి గాలి చలనానికి అడ్డంకి కలిగి గాలి ప్రవాహం ఆగిపొవడం వల్ల శ్వాసకు అంతరాయం ఏర్పడుతుంది. 2. సెంట్రల్ స్లీప్ అప్నియా (CSA) - దీనిలో అసంకిల్పితంగా అవుతున్న శ్వాస ఆగిపోతుంది. 3. ఈ రెండింటి (OSA + CSA) కలయిక కూడా స్లీప్ ఆప్నియాలో వుండవచ్చు. ఈ మూడు రకాలలో అబ్స్ట్రక్టివ్ స్లీప్ అప్నియా (OSA) ఎక్కువగా కనిపిస్తుంది. OSA కి ప్రమాద కారకాలు అధిక బరువు, కుటుంబ చరిత్ర, అలెర్జీలు, చిన్న శ్వాస వాయుమార్గం, విస్తరించిన టాన్సిల్స్ లాంటివి.
స్లీప్ అప్నియా ఉన్న కొంతమందికి ఈ పరిస్థితి ఉందని తెలియదు. అనేక సందర్భాల్లో దీనిని మొదట కుటుంబ సభ్యులు గమనిస్తారు. స్లీప్ అప్నియాని నిర్ధారిచాలంటే కొన్ని పరికరాలతో నిద్రని అధ్యయనం చెయాలి. దీని కోసం, గంటకు ఐదు ఎపిసోడ్లకు పైగా పరీక్ష జరగాలి.
చికిత్సలో భాగంగా జీవనశైలిలో మార్పులు, మౌత్‌పీస్, శ్వాస పరికరాల అవసరం, చివరిగా శస్త్రచికిత్స అవసరం కావొచ్చు.
జీవనశైలి మార్పులలో మద్యం నివారించడం, బరువు తగ్గడం, ధూమపానం మానేయడం, ఒకరి వైపు పడుకోవడం వంటివి అవసరం. శ్వాస పరికరం CPAP యంత్రాన్ని ఉపయోగిస్తారు. cpap సాధనముతో శ్వాసపథములోనికి నిర్ణీత పీడనముతో నిరంతరము గాలిని పంపి శ్వాసపథమును తెరచి ఉంచుతారు. నోరు, ముక్కులపై మాస్కు ద్వారా ( mask ) గాని,లేక ముక్కుపై మాస్కుతో గాని గాని గాలిని శ్వాసపథములోనికి రోగులకు అనుకూలము అయేనట్లు పంపవచ్చు. శ్వాసకు అడ్డంకులు తొలగించేటట్లు, గురకలు లేకుండేటట్లు, రక్తపు ప్రాణవాయువు సంతృప్తత ( saturation ) ఆమోదకరముగా ఉండేటట్లు గాలి పీడనమును అంచెలుగా పెంచి సరిదిద్దుతారు. నిరంతరము శ్వాసపథము లోనికి గాలిని పీడనముతో పంపుట వలన శ్వాసక్రియ మెరుగయి రాత్రుళ్ళు నిద్ర బాగాపట్టి పగళ్ళు మత్తు లేకుండా ఉంటుంది. అధిక రక్తపుపోటు, హృదయవైఫల్యము, కాళ్ళపొంగులు, రాత్రులలో అధిక మూత్రవిసర్జన, బహుళ రక్తకణత్వము ( polycythemia ) వంటి ఉపద్రవములు తగ్గుతాయి.
చికిత్స జరిపించకపొతే, స్లీప్ అప్నియా వల్ల గుండెపోటు, స్ట్రోక్, మధుమేహం, గుండె వైఫల్యం, క్రమం లేని హృదయ స్పందన, స్థూలకాయం, మోటారు వాహన ప్రమాదాలు వంటి వాటికి అవకాశాలు పెరుగుతాయి..
ప్రమాద కారకాలు
స్లీప్ అప్నియా జాతి లేదా వయస్సుతో సంబంధం లేకుండా ప్రజలను ప్రభావితం చేస్తుంది.
అబ్స్ట్రక్టివ్ స్లీప్ అప్నియాకి ముఖ్యమైన ప్రమాద కారకాలు:
సెంట్రల్ స్లీప్ అప్నియాకు ప్రమాద కారణాలు:
విధానం
శ్వాస ఆగినప్పుడు చేసినప్పుడు, రక్తప్రవాహంలో కార్బన్ డయాక్సైడ్ ఏర్పడుతుంది. రక్త ప్రవాహంలోని కెమోరెసెప్టర్లు అధిక కార్బన్ డయాక్సైడ్ స్థాయిలను చేరుకొంటాయి. అప్పుడు వ్యక్తిని మేల్కొల్పడానికి మెదడు సంకేతాలు ఇస్తుంది. ఇది వాయుమార్గాన్ని క్లియర్ చేసి శ్వాసను తిరిగి ప్రారంభించడానికి అనుమతిస్తుంది. సాధారణంగా శ్వాస తీసుకోవడం వల్ల ఆక్సిజన్ స్థాయిలు పునరుద్ధరించబడతాయి తర్వాత వ్యక్తి మళ్ళీ నిద్రపోతాడు.
నిర్ధారణ
లక్షణాలు, ప్రమాద కారకాలు (ఉదా., అధిక పగటి నిద్ర, అలసట) పరిశీలించి స్లీప్ అప్నియాను నిర్ధారిస్తారు, అయితే రోగ నిర్ధారణ కోసం కావాల్సిన ప్రమాణం అధికారిక నిద్ర అధ్యయనం ( పాలిసోమ్నోగ్రఫీ, లేదా "హోమ్ స్లీప్ అప్నియా టెస్టింగ్" (HSAT) )
వర్గీకరణ
అబ్స్ట్రక్టివ్ స్లీప్ అప్నియా (OSA) అత్యంత సాధారణ వర్గం. స్లీప్ అప్నియా మూడు రకాలలో OSA 84%, CSA 0.4%, మిశ్రమ కేసులు 15% వున్నట్టుగా ఒక అధ్యయనంలో తెలిసింది. thumb| అబ్స్ట్రక్టివ్ అప్నియాను చూపించే PSG వ్యవస్థ యొక్క స్క్రీన్ షాట్. thumb| నిద్రలో వాయుమార్గ అవరోధం లేదు. thumb| నిద్రలో వాయుమార్గ అవరోధం.
మూలాలు
వర్గం:వ్యాధులు
డియోరి శాసనసభ నియోజకవర్గం
డియోరి శాసనసభ నియోజకవర్గం మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం సాగర్ జిల్లా, దామోహ్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:మధ్య ప్రదేశ్ శాసనసభ నియోజకవర్గాలు
శివకోటి ఉమాశివలింగేశ్వర స్వామి దేవాలయం
శివకోటి ఉమాశివలింగేశ్వర స్వామి దేవాలయం తూర్పుగోదావరి జిల్లా, శివకోడు గ్రామంలో ఈ దేవాలయం ఉంది.
స్థల పురాణం
ఆలయం క్రీస్తు శకం 1851వ సంవత్సరంలో నిర్మించారు. పూర్వం కోనసీమ ప్రాంతం చాలా వరకూ పెద్దాపురం సంస్థానాధీశుల ఆధీనంలో వుండేది. అందువల్ల ఈ ఆలయాన్ని అప్పటి పెద్దాపురం మహారాజావారు నిర్మించి, ఆలయ నిర్వహణార్థం పొలాలు దేవాలయానికి మాన్యంగా ఇచ్చారు. వారి కాలంలో ఈ ఆలయం ఎంతో వైభవంగా అభివృద్ధి చెందినది..
ఉత్సవాలు
ప్రతి సంవత్సరం మహాశివరాత్రి, గణపతి నవరాత్రులు, దేవీనవరాత్రులు వైభవంగా జరుగుతాయి.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
డి.వి. పలుస్కర్
పండిట్ దత్తాత్రేయ విష్ణు పలుస్కర్ ( 1921 మే 28 - 1955 అక్టోబరు 26 ) హిందుస్తానీ సంగీత విద్వాంసుడు. ఆయన బాలమేధావి. భక్తి భజనల గాయకుడిగా ప్రసిద్ధి చెందాడు. ఈయన పాడిన భజనలలో "పాయోజీ మైనే రామ్ రతన్ ధన్", మహాత్మాగాంధీకి ప్రీతిపాత్రమైన "రఘుపతి రాఘవ రాజారామ్" ప్రసిద్ధమైనవి.
బాల్యం, జీవితం
డి.వి. పలుస్కర్ మహారాష్ట లోని నాసిక్లో జన్మించాడు. అతని తండ్రి ప్రఖ్యాత సంగీత విద్వాంసుడు విష్ణు దిగంబర్ పలుస్కర్. డి.వి. పలుస్కర్ పదేళ్ళ వయస్సులోనే తండ్రిని పోగొట్టుకొనగా, ఆయన తండ్రి యొక్క శిష్యులైన పండిట్ వినాయక్ రావు పట్వర్ధన్, పండిట్ నారాయణ్‌రావ్ వ్యాస్లు అతనికి సంగీత శిక్షణ నిచ్చారు. పండిట్ చింతామన్ రావు పలుస్కర్, పండిట్ మిరాశీ బువాలు కూడా డి.వి. పలుస్కర్‌కు సంగీతాన్ని నేర్పినారు.
సంగీత ప్రస్థానం
పలుస్కర్ తన పద్నాలుగవ యేట, పంజాబు లోని హర్‌వల్లభ్ సంగీత సమ్మేళన్లో తన తొలి సంగీత కచేరీ నిచ్చాడు. అతడు ముఖ్యంగా గ్వాలియర్ ఘరానా, గంధర్వ మహావిద్యాలయంకు చెందిన వాడైనా, ఇతర ఘరానాలలోని మంచి సంగతులను స్వీకరించేవాడు. ఆ తరంలో చాలామంది ఇతర సంగీతకారుల లాగే తన ఘరానా గాయకీని ఆపోసన పట్టిన తర్వాత ఇతర ఘరానాల నుండి స్వీకరించేందుకు స్వతంత్రించవచ్చని భావించాడు. అతని గాత్రం మధురం; రాగాన్ని చాలా స్పష్టంగా పాడేవాడు. బంధిష్, తాన్లను అద్భుతంగా ఆలపించేవాడు. అతని మొదటి ఆల్బం 1944 లో విడుదలయింది. 1955 లో, భారతీయ కళాకారుడి హోదాలో చైనాను సందర్శించాడు. తన తండ్రిలాగే పలుస్కర్ భక్తిపరుడు. శాస్త్రీయ సంగీతాన్నే కాక, అతడు భజనలు కూడా పాడేవాడు. బైజూ బావ్రా సినిమాలో ఉస్తాద్ అమీర్‌ఖాన్తో కలిసి పాడాడు. బెంగాలీ సినిమా శాప్ మోచన్లో కూడా పాడాడు.
బయటి లింకులు
వర్గం:1921 జననాలు వర్గం:1955 మరణాలు వర్గం:హిందుస్థానీ సంగీత గాయకులు
రక్తకన్నీరు (2004 సినిమా)
thumb|రక్త కన్నీరు thumb|రక్తకన్నీరు సినిమా పోస్టర్ రక్త కన్నీరు 2004 ఫిబ్రవరి 27న విడుదలైన తెలుగు సినిమా. వృషభాద్రి ప్రొడక్షన్స్ పతాకంపై మునిరత్నం నాయుడు నిర్మించిన ఈ సినిమాకు సాధు కోకిల దర్శకత్వం వహించారు. ఉపేంద్ర, రమ్యకృష్ణ ప్రధాన తారాగణంగా నటించిన ఈ సినిమాకు సాధుకోకిల సంగీతాన్నందించింది.
బాహ్య లంకెలు
వర్గం:2004 తెలుగు సినిమాలు వర్గం:కోట శ్రీనివాసరావు నటించిన సినిమాలు
ఇమ్మనువేల్ దేవేంద్రర్
ఇమ్మనువేల్ దేవేంద్రర్ (9 అక్టోబర్ 1924 - 11 సెప్టెంబర్ 1957), తరువాత ఇమ్మానుయేల్ సెకరన్ అనే పేరును తీసుకున్నాడు. అతను స్వాతంత్ర్య సమరయోధుడు, పౌర హక్కుల కార్యకర్త, భారతదేశం లోని తమిళనాడు లో జరిగిన భారత జాతీయ కాంగ్రెస్ కు కార్యకర్త.
జీవితం
ఇమ్మనువేల్ దేవేంద్రర్ 1924 అక్టోబరు 9న తమిళనాడు లోని ముదుకులతూర్ లోని సెల్లూర్ లో జన్మించాడు. అతను 18 సంవత్సరాల వయస్సు నుండి క్విట్ ఇండియా ఉద్యమంలో పాల్గొన్నాడు, దాని కారణంగా మూడు నెలలు ఖైదు చేయబడ్డాడు. 1945లో బ్రిటిష్ ఇండియన్ ఆర్మీలో చేరాడు.తర్వాత ఇండియన్ నేషనల్ కాంగ్రెస్ పార్టీ (ఐఎన్ సి) కోసం పనిచేయడానికి తన స్వరాష్ట్రంలోని రామనాథపురం జిల్లాకు తిరిగి వచ్చాడు.
దేవేంద్రర్ పాల్లార్ల విద్య, హక్కులు, ప్రాతినిధ్యాన్ని మెరుగుపరచడానికి పనిచేశాడు. ఫార్వార్డ్ బ్లాక్‌లో చేరడానికి పార్టీ ఫిరాయించిన పసుంపోన్ ముత్తారామలింగం తేవర్‌కి ఐఎన్‌సి అతడిని ఉపయోగకరమైన వ్యతిరేక వ్యక్తిగా భావించింది. ఆయన శాసనసభకు తగిన భవిష్యత్ సభ్యుడు కావచ్చని పార్టీ భావించి, ఆ మేరకు అతడిని తీర్చిదిద్దారు. ఈ కారణంగానే అతను హిందూ మతంలోకి మారి ఇమ్మానుయేల్ సెకరన్ అనే పేరును తీసుకున్నాడు.
పల్లర్లు తరచుగా ఉన్నత స్థాయి దేవర్ కులంతో వివాదంలో ఉన్నారు, 1957 లో ఉప ఎన్నికల తరువాత సంఘాల మధ్య సంబంధాలు దెబ్బతిన్నాయి. ఒక శాంతి సమావేశం జరిగిన సమయంలో దేవర్ వచ్చినప్పుడు దేవేంద్రర్ నిలబడటానికి నిరాకరించాడు.
మరణం
దేవేంద్రర్ 11 సెప్టెంబర్ 1957న తన కార్యకలాపాల కోసం దేవర్ల బృందం మెరుపు దాడి వలన హత్య చేయబడ్డాడు. ఈ మరణానికి దేవర్ కు కొంత బాధ్యత ఉందని ద్రావిడ పార్టీలు ఆరోపించాయి. వాస్తవానికి దేవర్ ను అరెస్టు చేశారు, కాని తరువాత విడుదల చేశారు.
1957లో జరిగిన రామ్ నాద్ అల్లర్లలో 42 మంది దళితులు మరణించారు, దేవేంద్రర్ హత్య ఫలితంగా ఇది జరిగింది.
దేవేంద్రర్ మరణ వార్షికోత్సవాన్ని ప్రతి సంవత్సరం దేవేంద్ర కుల సంఘం ప్రజలు దేవేంద్ర వర్ధంతిగా జరుపుకుంటారు.
మాండూక్యోపనిషత్తు
మండూక మహర్షి ప్రోక్తమైనందున దీనిని మాండూక్యోపనిషత్తు అంటారు. ఇది అథర్వ వేదానికి చెందినది. ఆన్నిటికన్నా చిన్నదైన ఈ ఉపనిషత్తులో 12 మంత్రాలు మాత్రమే ఉన్నాయి. అయినా మొత్తం ఉపనిషత్తుల సారం ఇందులో నిక్షిప్తమై ఉంది. శంకరాచార్యుడు దీనికి విస్తృత భాష్యం రచించి, తన అద్వైత సిద్ధాంతానికి ఆధారంగా చేసుకున్నాడు. నాలుగు మహా వాక్యాలలో ఒకటైన "అయమాత్మా బ్రహ్మ" అనేది ఈ ఉపనిషత్తులోనే ఉంది.
శాంతి మంత్రం
''
సారాంశం
ఈ సమస్త జగత్తు ఓంకారమే. భూత భవిష్యద్వర్తమానాలు కూడా ఓంకారమే. ఈ త్రికాలాలకు అతీతమైనది ఏదైనా ఉంటే అది కూడా ఓంకారమే. ఈ జగత్తుకు, దానికి అతీతమైన పరమ సత్యానికి, అన్నిటికి ఓంకారం శబ్ద రూపమైన ప్రతీక. ఈ ఓంకారం దేనికైతే ప్రతీకగా ఉన్నదో అదే బ్రహ్మం. ప్రతీ జీవుడిలో ఉన్న ఆత్మయే బ్రహ్మం.
జక్కలపల్లి
జక్కల పల్లి రంగారెడ్డి జిల్లా గండీడ్ మండలానికి చెందిన గ్రామం
సమీప మండలాలు
కోస్గి, కుల్కచెర్ల, హాన్ వాడ దోమ మండలాలు చుట్టుప్రక్కల ఉన్నాయి. ఈ గ్రామం రంగారెడ్డి, మహబూబ్ నగర్ జిల్లాల సరిహద్దులో ఉంది.
ఉపగ్రామాలు
లింగాయపల్లి
రెడ్డి రాఘవయ్య
రెడ్డి రాఘవయ్య, (1940, జూలై 1 - 2022, జూలై 24) ప్రసిద్ధ బాల సాహిత్యవేత్త. బాలసాహిత్య రచనకే జీవితాన్ని అంకితం చేసిన రచయితల్లో ఇతను ఇకడు. తొలికథ 'సలహా' (పిల్లల కథ) విశాలాంధ్ర దినపత్రిక లోని 'చిన్నారిలోకం'లో 1955 డిసెంబరులో ప్రచురించబడింది. నాటినుండి బాలల గేయాలు, గేయకథలు, పాటకథలు, సైన్స్‌కథలు... బాలసాహిత్యంపై వ్యాసాలు ఎన్నో వివిధ పత్రికలలో ప్రచురించబడ్డాయి. ఇప్పటి వరకూ వివిధ ప్రక్రియల్లో వ్రాసిన 32 పుస్తకాలు ప్రచురించబడ్డాయి. మణిదీపాలు అనే పుస్తకం ఆంగ్లంలోకి అనువదింపబడింది.
జననం, విద్య
రాఘవయ్య 1940 జూలై 1న ఆంధ్రప్రదేశ్ రాష్ట్రం, బాపట్ల జిల్లా, అమృతలూరు మండలం లోని ప్యాపర్రు గ్రామంలో జన్మించాడు. నిడుబ్రోలు బోర్డు హైస్కూలులో ఎస్‌.ఎస్‌.యల్‌.సి. వరకు చదివారు.
ఉద్యోగం
ప్రభుత్వ 'పారిశ్రామిక శిక్షణ సంస్థ'లో శిక్షణానంతరం - బెంగుళూరులోని హిందుస్థాన్‌ ఎయిరోనాటిక్సులో 'మెకానిక్‌'గా చేరి అదే సంస్థ హైదరాబాదు శాఖలో 'ఇంజనీరు'గా పనిచేసి 2000లో రిటైరయ్యాడు.
వ్యక్తిగత జీవితం
రాఘవయ్యకు భార్య, ఇద్దరు కుమారులు, కుమార్తె (రాజేశ్వరి) ఉన్నారు.
సాహిత్య ప్రస్థానం
1955 డిసెంబర్‌ 25వ తేదీన విశాలాంధ్ర దిన పత్రికలో వచ్చిన సలహా అనే కథ మొదటి రచనగా ప్రచురిమయింది. 1979లో పదాలు, పద్యాలు కలిపి 'బాల నీతిమాల' పేరుతో మొదటి పుస్తకం తీపుకువచ్చాడు. మణిదీపాలు, నవరత్నాలు, బాలల లోకం, పసిడి పాటలు, మంచి పూలు, జ్ఞానులు - విజ్ఞానులు, పూలతోట, రంగుల రాట్నం వంటి పుస్తకాలు వెలువడ్డాయి. ఎంతోమంది యువ బాలసాహితీ రచయితలను ప్రోత్సహించడమేకాకుండా బాలసాహిత్యంలో కృషి చేస్తున్న రచయితల వివరాలన్నీ సేకరించి, 1995 ప్రాంతంలో వార్త దినపత్రిక ద్వారా వారం వారం పరిచయం చేశాడు. ఆ వివరాలన్నీ కలిపి తెలుగు బాలల రచయితల సంఘం 2002లో పుస్తకంగా తీసుకువచ్చింది.
పురస్కారాలు
సాహిత్యరంగంలో అనేక పురస్కారాలు అందుకున్నాడు. వాటిలో కొన్ని:
మరణం
రాఘవయ్య 2022, జూలై 24న హైదరాబాదు లోని బాలనగర్ లో మరణించాడు.
మూలాలు
వర్గం:1940 జననాలు వర్గం:బాల సాహితీకారులు వర్గం:తెలుగు కథా రచయితలు వర్గం:కేంద్ర సాహిత్య అకాడమీ బాల సాహిత్య పురస్కార గ్రహీతలు వర్గం:గుంటూరు జిల్లా కథా రచయితలు వర్గం:2022 మరణాలు
పావని గంగిరెడ్డి
పావని గంగిరెడ్డి దక్షిణ భారత చలనచిత్ర నటి. 2015లో వచ్చిన మళ్ళీ మళ్ళీ ఇది రాని రోజు సినిమాతో తెలుగు సినిమారంగంలోకి అడుగుపెట్టింది.
జననం
పావని 1987, ఆగస్టు 23న చెన్నెలో జన్మించింది.
విద్యాభ్యాసం - ఉద్యోగం
ఇంజనీరింగ్ పూర్తిచేసిన పావని, ఇన్ఫోసిస్ టెక్నాలజీ హెడ్ గా పనిచేసింది.
సినిమారంగం
వింధ్యా మారుతం లఘుచిత్రంలో పావని నటనను చూసి మళ్ళీ మళ్ళీ ఇది రాని రోజు సినిమాలోని హీరోయిన్ స్నేహితురాలి పాత్రకు ఎంపిక చేశారు. ఆ చిత్రం 2015లో విడుదల అయింది.
మూలాలు
వర్గం:1987 జననాలు వర్గం:జీవిస్తున్న ప్రజలు వర్గం:భారతీయ సినిమా నటీమణులు
ఛాందోగ్యోపనిషత్తు
ఛాందోగ్యోపనిషత్తు సామవేదానికి చెందినది. ఉపనిషత్తులన్నిటిలోకి ప్రాచీనమైనదని కొందరి అభిపాయం. నాలుగు మహా వాక్యాలలో ఒకటైన "తత్వమసి" ఈ ఉపనిషత్తులోనిదే. ఎనిమిది అధ్యాయాలకు విస్తరించిన ఈ ఉపనిషత్తులో దేవకీ పుత్రుడైన శ్రీకృష్ణుఖని గురించి, వైచిత్రవీర్యుడైన ధృతరాష్ట్రుని గురించి ప్రస్తావించబడింది. ఇందు 8అధ్యాయములు ఉన్నాయి. మొదటి రెండవాధ్యాయములలోను సామమును గురుంచి చెప్పబడియున్నది. ఓంకారోత్పత్తిని గురుంచియు, బ్రహ్మచర్య, గృహస్థ, వానప్రస్థాశ్రమ ధర్మముల గురుంచియు చెప్పబడియున్నది. యతి విధులనుగూర్చియు జెప్పబడియున్నది.మూడవ అధ్యాయముయందు అచ్యుతుడగు బ్రహ్మ మానవుని హృదయమందు నివసించునని చెప్పబడియున్నది. బ్రహ్మ సాక్షాత్కారమునకు జీవాత్మ పరమాత్మల ఐకత్యమునకు జ్ఞానమే కారణము అని చెప్పబడింది. నాల్గవ అధ్యాయమునందు ప్రాణవాయువు మొదలైన వాటి గురుంచియు ఆత్మబ్రహ్మను చేరు విధములగూర్చియు చెప్పబడియున్నది. ఈ ఉపనిషత్తునందే "బ్రహ్మ సత్యం జగన్మిధ్య" అని తొలుత ఘోషించడము జరిగింది. సత్తునుండి పంచ భూతములు జన్మించెనవి. జీవాత్మ ఈపంచ భూతములలో బ్రవేశించింది. ఆసత్తే సత్యమైనది. జీవాత్మ త్రివిధావస్థలలో నుండును, అనగ జాగ్రత్, స్వప్నా, సుషుప్తావస్థలలో నుండును.
వర్గం:ఉపనిషత్తులు
పట్టణం
thumb|220x220px|ఆంధ్రప్రదేశ్ కు చెందిన ఒక పట్టణం. పట్టణం: సాధారణంగా ఇది ఒక జనావాస ప్రాంతం.ఇది గ్రామం కంటే పెద్దదిగానూ నగరం కంటే చిన్నదిగానూ ఉంటుంది.దీని జనాభా వేలసంఖ్యలోనూ, కొన్నిసార్లు లక్షల సంఖ్యలోనూ వుండవచ్చు. సాధారణంగా పురపాలక సంఘం (మునిసిపాలిటి) కలిగిన జనావాస ప్రాంతాన్ని పట్టణంగా వ్యవహరిస్తారు. పట్టణాలు సాధారణంగా గ్రామాల కంటే పెద్దవి, నగరాల కంటే చిన్నవే కానీ వాటిని వేరుచేసే ప్రమాణాలు ప్రపంచంలోని వివిధ ప్రాంతాల మధ్య గణనీయంగా మారుతుంటాయి. జనగణన పట్టణాలను చట్టబద్ధమైన పట్టణాలుగా పరిగణిస్తారు.
భారతదేశ పట్టణాల రకాలు
భారతదేశ జనాభా గణాంకాలు చట్టం ప్రకారం పట్టణాలను రెండు రకాలుగా నిర్వచించారు.వీటిని నిర్వచించటంలో భారత జనాభా గణాంకాల శాఖ ప్రముఖ పాత్ర వహించింది.
చట్టబద్దమైన పట్టణం
ఇది మున్సిపాలిటీ, కార్పొరేషన్, కంటోన్మెంట్ బోర్డు లేదా నోటిఫైడ్ టౌన్ ఏరియా కమిటీ ఉన్న అన్ని ప్రదేశాలుగా చట్టబద్ధమైన పట్టణాన్ని నిర్వచించారు.
జనగణన పట్టణం
ఇది ఈ క్రింది ప్రమాణాలకు లోబడి సంతృప్తిపరిచే ప్రదేశాలుగా నిర్వచించబడ్డాయి.
పట్టణాభివృద్ధి సంస్థలు
పట్టణాభివృద్ధిసంస్థల ప్రధాన విధులు ఆయా పట్టణాలలో భూమి ఉపయోగాన్ని పెంచటం, నీటి సరఫరా, మురుగుకాలవల నిర్మాణం, బైపాస్ రోడ్లు, ఫ్లై ఓవర్లు నిర్మించటం, బలహీనవర్గాలకు గృహనిర్మాణం లాంటి ప్రాథమిక సదుపాయాలు కలిగించటంలో పాత్రవహిస్తాయి.
వెలుపలి లంకెలు
వర్గం:నివాస ప్రాంతాలు వర్గం:స్థానిక స్వపరిపాలన వర్గం:పురపాలక సంఘాలు
రావి శోభనాద్రి చౌదరి
thumb|రావి శోభనాద్రి చౌదరి రావి శోభనాద్రి చౌదరి తెలుగుదేశం పార్టీ సీనియర్‌ నేత, మాజీ ఎమ్మెల్యే. కృష్ణాజిల్లా గుడివాడ నియోజకవర్గానికి 1985-89, 1994-99 కాలంలో రెండుసార్లు ఎమ్మెల్యేగా పనిచేశాడు.
బాల్యం
ఆయన 1924, మార్చి 24వ తేదీన పామర్రు మండలం కొమరవోలు గ్రామంలో రావిభద్రయ్య, మాణిక్యం దంపతులకి జన్మించాడు.
కుటుంబం
ఈయన భార్య విమలాంబ కొద్ది సంవత్సరాల క్రితం మరణించారు. అతనికి ముగ్గురు కుమారులు, ఐదుగురు కుమార్తెలు. పెద్ద కుమారుడు హరగోపాల్‌ 1999 ఎన్నికల్లో గెలుపొందినా ప్రమాణస్వీకారం చేయకముందే రోడ్డు ప్రమాదంలో దుర్మరణం పాలయ్యాడు. అనంతరం జరిగిన ఉప ఎన్నికల్లో రెండో కుమారుడు వెంకటేశ్వరరావు ఎమ్మెల్యేగా గెలిచాడు. మూడో కుమారుడు శివరామకృష్ణ కూడా హరగోపాల్‌ మరణించిన ఏడాది లోపే కారులో రైలుగేటు దాటుతుండగా జరిగిన ప్రమాదంలో మృతిచెందాడు.
జీవిత విశేషాలు
వామపక్ష భావాలు గల ఆయన నందమూరి తారకరామారావు తెలుగుదేశం పార్టీని స్థాపించే వరకు కమ్యూనిస్ట్‌ సానుభూతిపరునిగా ఉన్నాడు. అప్పట్లో పశ్చిమ బెంగాల్‌ సీఎం జ్యోతిబసును గుడివాడ రప్పించి భారీ బహిరంగ సభ నిర్వహించాడు. అనంతరం 1984లో టీడీపీలో చేరాడు. 1985లో జరిగిన మధ్యంతర ఎన్నికల్లో టీడీపీ అభ్యర్థిగా భారీ మెజారిటీతో గెలుపొంది శాసనసభలో అడుగుపెట్టాడు. 1999 ఎన్నికల్లోనూ విజయం సాధించి మొత్తం రెండు పర్యాయాలు ఎమ్మెల్యేగా గుడివాడ నియోజకవర్గ ప్రజలకు సేవలందించాడు. గుడివాడ కో-ఆపరేటివ్‌ బ్యాంక్‌ ఛైర్మన్‌గా 25సంవత్సరాలు ఏకధాటిగా కొనసాగాడు. ముక్కుసూటితనం, రాజకీయాల్లో నైతికత, నిజాయితీలకు పెద్దపీట వేస్తూ తన రాజకీయ ప్రస్థానాన్ని కొనసాగించాడు.
అతడు 2018 ఏప్రిల్ 13 న తుదిశ్వాస విడిచాడు.
మూలాలు
వర్గం:కృష్ణా జిల్లా రాజకీయ నాయకులు వర్గం:తెలుగుదేశం పార్టీ రాజకీయ నాయకులు వర్గం:2018 మరణాలు వర్గం:1924 జననాలు వర్గం:కృష్ణా జిల్లా నుండి ఎన్నికైన శాసన సభ్యులు
సింహాద్రి రమేష్ బాబు
సింహాద్రి రమేష్‌బాబు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో అవనిగడ్డ నియోజవర్గం నుండి ఎమ్మెల్యేగా గెలిచాడు.
జననం, విద్యాభాస్యం
సింహాద్రి రమేశ్ బాబు 22 జులై 1956లో ఆంధ్రప్రదేశ్ రాష్ట్రం, కృష్ణా జిల్లా, అవనిగడ్డ, బందలాయిచెరువు గ్రామంలో వెంకటేశ్వరరావు, భారతి దంపతులకు జన్మించాడు. ఆయన బీఏ వరకు చదువుకున్నాడు.
రాజకీయ జీవితం
సింహాద్రి రమేశ్ బాబు కమ్యూనిస్టు పార్టీ ద్వారా రాజకీయాల్లోకి వచ్చాడు. ఆయన 2009 లో జరిగిన అసెంబ్లీ ఎన్నికల్లో అవనిగడ్డ నియోజవర్గం నుండి  ప్రజారాజ్యం పార్టీ  తరఫున పోటీ చేసి ఓడిపోయాడు. రమేశ్ బాబు 2014లో వైఎస్సార్‌సీపీ తరఫున పోటీ చేసి తన సమీప ప్రత్యర్థి టీడీపీ అభ్యర్థి మండలి బుద్ధప్రసాద్ చేతిలో ఓడిపోయాడు. సింహాద్రి రమేశ్ బాబు వైఎస్సార్‌ కాంగ్రెస్‌ పార్టీ రైతు విభాగం రాష్ట్ర కార్యనిర్వాహక ప్రధాన కార్యదర్శిగా పని చేసిన ఆయన 2019లో జరిగిన అసెంబ్లీ ఎన్నికల్లో వైఎస్సార్‌సీపీ తరఫున పోటీ చేసి తన సమీప ప్రత్యర్థి టీడీపీ అభ్యర్థి మండలి బుద్ధప్రసాద్ పై 20,725 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.
దేవీఅభయం
దేవీఅభయం, 2005 జూన్ 24న విడుదలైన తెలుగు చలనచిత్రం. శ్రీ దత్తసాయి ఎంటర్ప్రైజెస్ బ్యానరులో అవుతు శ్రీనివాసరెడ్డి నిర్మించిన ఈ చిత్రానికి కె. విజయసారథి దర్శకత్వం వహించాడు. ఇందులో సాయి కిరణ్, రాశి, ప్రేమ, రంగనాథ్ తదితరులు నటించగా, ఎం.ఎం. శ్రీలేఖ సంగీతం అందించింది.
పాటలు
ఈ సినిమాకు ఎం.ఎం. శ్రీలేఖ సంగీతం అందించింది. ఆచార్య శ్రీ పాటలు రాశాడు. కె.ఎస్. చిత్ర, ఎస్. పి. చరణ్, శ్రీలేఖ పాటలు పాడారు.
ఇతర లంకెలు
వర్గం:2005 తెలుగు సినిమాలు వర్గం:తెలుగు భక్తి చిత్రాలు వర్గం:రాశి (నటి) నటించిన చిత్రాలు వర్గం:రంగనాథ్ నటించిన చిత్రాలు వర్గం:ప్రేమ (నటి) నటించిన చిత్రాలు వర్గం:మల్లికార్జునరావు నటించిన చిత్రాలు వర్గం:వేణుమాధవ్ నటించిన చిత్రాలు
చిక్కడపల్లి
చిక్కడపల్లి తెలంగాణ రాష్ట్ర రాజధాని హైదరాబాదులోని ఒక ప్రాంతం. హైదరాబాదులోని వ్యాపార కేంద్రాలలో ఒకటైన ఈ చిక్కడపల్లికి ముషీరాబాద్, అశోక్‌నగర్, నారాయణగూడ, బాగ్ లింగంపల్లి మొదలైనవి పరిసర ప్రాంతాలుగా ఉన్నాయి.
చరిత్ర
లోతట్టు ప్రాంతంలో ఉన్న చిక్కడపల్లికి వివిధ ప్రాంతాలనుండి నీరు చేరడంవల్ల ఈ ప్రాంతమంతా బురదగా మారేది. అలా చిక్కడ్ (బురద), పల్లి (స్థలం) అన్న పదాలతో చిక్కడపల్లి వచ్చిందని కొందరు స్థానికుల అభిప్రాయం కాగా, చీకటిపల్లి అనివున్న పేరు చిక్కడపల్లిగా మారిందని మరికొందరి స్థానికుల అభిప్రాయం.
దేవాలయాలు
ఇక్కడవున్న శ్రీవెంకటేశ్వరస్వామి ఆలయం, శ్రీఆంజనేయస్వామి ఆలయంలు ప్రాముఖ్యతను కలిగివున్నాయి. శ్రీవెంకటేశ్వరస్వామి ఆలయంలో వైకుంఠ ఏకాదశి ఉత్సవాలు వైభవంగా జరుగుతాయి.
ఇతర వివరాలు
భక్తి గాయకుడు ఎం.ఎస్.రామారావు ఇక్కడ నివసించేవారు, ఆయన పేరుమీద ఒక వీధికి సుందర కాండ ఎం.ఎస్.రామారావు లైను అని నామకరణం చేశారు. ఈ ప్రాంతంలోవున్న త్యాగరాయ గానసభలో నిత్యం సాంస్కృతిక, సాహిత్య, కళలకు సంబంధించిన కార్యక్రమాలు జరుగుతుంటాయి.
ఇక్కడవున్న నగర కేంద్ర గ్రంథాలయానికి ప్రతిరోజు ఎంతోమంది పాఠకులు, విద్యార్థులు వచ్చి చదువుకుంటారు. 2017 నవంబర్ 21న తెలంగాణ రాష్ట్ర ఐటీ, పురపాలక శాఖ మంత్రి కల్వకుంట్ల తారక రామారావు, హోంమంత్రి నాయిని నర్సింహారెడ్డి, బీజేపీ ఎమ్మెల్యేలు బంగారు లక్ష్మణ్, కిషన్‌రెడ్డి, మేయర్ బొంతు రామ్మోహన్ ఈ గ్రంథాలయాన్ని సందర్శించి, గ్రంథాలయ అభివృద్ధికి రూ. 5 కోట్లు కేటాయిస్తామని, ఆ నిధులతో ఆధునిక డిజిటల్ లైబ్రరీని, స్కిల్ డెవలప్మెంట్ సెంటర్ నెలకొల్పుతామన్నారు.
మూలాలు
వర్గం:హైదరాబాదు వర్గం:హైదరాబాదు జిల్లా వర్గం:హైదరాబాదు పరిసర ప్రాంతాలు వర్గం:హైదరాబాదులోని ప్రాంతాలు
కృతకృత్య రామలింగేశ్వర స్వామి దేవాలయం
స్ధల పురాణం
ఈ గ్రామంలో వున్న దేవాలయం గురించి పురాణాల్లో కూడా ఉంది. త్రేతాయుగములో రావణ సంహారానంతరం బ్రహ్మహత్యా పాపానికి గురి అయిన శ్రీ రాముడు ఆపాప పరిహారార్థం వశిష్టాది మహర్షుల ప్రోద్భలంతో కోటి శివలింగములను భారతదేశంలో ఆసేతు హిమాలయ పర్యంతం పతిష్టచేశాడు.శ్రీరాముడు శివలింగములు ప్రతిష్ఠ చేసుకుంటూ వశిష్ఠానది తీరానికి వచ్చాడు. ఇక్కడ ఓ లింగమును ప్రతిష్ఠిస్తే బాగుంటుందనిపించి గుడిమూల స్థలములో శివలింగములను ప్రతిష్ఠించాడు.
మూలాలు
వర్గం:తూర్పు గోదావరి జిల్లా పుణ్యక్షేత్రాలు వర్గం:తూర్పు గోదావరి జిల్లా పర్యాటక ప్రదేశాలు వర్గం:హిందూ దేవాలయాలు వర్గం:ఆంధ్రప్రదేశ్ దేవాలయాలు
నత్తo
నత్తo చిత్తూరు జిల్లా, గుడిపాల మండలానికి చెందిన రెవెన్యూయేతర గ్రామం
మండా మాణిక్యం
మండా మాణిక్యం ప్రముఖ వీణ విద్వాంసురాలు.
మూలాలు
వర్గం:తెలుగువారిలో వైణికులు వర్గం:2018 మరణాలు
పొన్నం రవిచంద్ర
పొన్నం రవిచంద్ర తెలంగాణ రాష్ట్రానికి చెందిన జర్నలిస్ట్, రచయిత, సినీ విమర్శకులు. ఆయన 80 ఏళ్ల తెలుగు సినీ ప్రస్థానం పై రచించిన "ప్రస్థానం" పుస్తకానికిగాను 2012లో ఆంధ్రప్రదేశ్ రాష్ట్ర ప్రభుత్వం నుండి ఉత్తమ సినీ పుస్తకంగా నంది అవార్డును అందుకున్నాడు.